อาซีซุลฮัซนี อาวัง

โมฮัมมัด อาซีซุลฮัซนี บิน อาวัง (; 5 มกราคม ค.ศ. 1988 —) เป็นนักกีฬาจักรยานลู่ชาวมาเลเซีย เขาได้รับรางวัลเหรียญทองแดงในประเภทคีรินจากการแข่งขันกีฬาจักรยานในโอลิมปิกฤดูร้อน 2016 และเหรียญทองจากการแข่งขันจักรยานลู่ชิงแชมป์โลก 2017 และกีฬาจักรยานในเอเชียนเกมส์ 2010

ประวัติ 
ในปี ค.ศ. 2010 อาซีซุลฮัซนีได้รับรางวัลเหรียญทองจากการแข่งขันจักรยานประเภทลู่ในกีฬาเอเชียนเกมส์ 2010 จากนั้นเขาได้รับรางวัลเหรียญเงินจากการแข่งขันกีฬาเครือจักรภพ 2014 ในประเภททีมสปรินต์ และในการแข่งขันจักรยานลู่ชิงแชมป์โลก 2010 ที่เมืองแบเลอรุบ ประเทศเดนมาร์ก อาซีซุลฮัซนีได้รับเหรียญเงินจากการแข่งประเภทคีริน 

เมื่อเดือนกุมภาพันธ์ ค.ศ. 2011 อาซีซุลฮัซนีได้รับอุบัติเหตุในรอบสุดท้ายของการแข่งขันประเภทคีริน ในการแข่งขันรายการเวิลด์คัพที่เมืองแมนเชสเตอร์ ซึ่งเขาได้รับบาดเจ็บสาหัสเนื่องจากมีเศษไม้ยาวประมาณ 20 ซม. ทิ่มแทงทะลุผ่านขาซ้ายของเขา ทำให้เขาถูกตัดสิทธิ์ออกจากการแข่งขันชิงแชมป์โลกในปีนั้น หลังจากที่ใช้เวลาพักฟื้นอาการบาดเจ็บเขาได้เข้าร่วมการแข่งขันกีฬาโอลิมปิกฤดูร้อน 2012 ที่ลอนดอน

ในปี ค.ศ. 2015 ในการแข่งขันจักรยานประเภทลู่รายการจักรยานลู่ชิงแชมป์โลก 2015 จัดขึ้นที่ประเทศฝรั่งเศส อาซีซุลฮัซนีได้รับเหรียญทองแดงจากการแข่งประเภทคีริน

เครื่องราชอิสริยาภรณ์ 
  Officer of the Order of the Defender of the Realm (K.M.N.) (2017)
  Member of the Order of the Defender of the Realm (A.M.N.) (2016)

อ้างอิง

แหล่งข้อมูลอื่น

 

บุคคลจากรัฐตรังกานู
ชาวมาเลเซียเชื้อสายมลายู
มุสลิมชาวมาเลเซีย
นักจักรยานในโอลิมปิกฤดูร้อน 2008
นักจักรยานในโอลิมปิกฤดูร้อน 2012
นักจักรยานในโอลิมปิกฤดูร้อน 2016
นักกีฬาเหรียญทองเอเชียนเกมส์ชาวมาเลเซีย
นักกีฬาเหรียญเงินเอเชียนเกมส์ชาวมาเลเซีย
นักกีฬาเหรียญทองแดงเอเชียนเกมส์ชาวมาเลเซีย
นักจักรยานชาวมาเลเซีย
แชมป์โลกจักรยานลู่